

PROJEKTS uz 17.12.2024.

vēlamais datums izskatīšanai: IKSS komitejā 08.01.2025.

domē: 30.01.2025.

sagatavotājs: Ilona Gotharde

ziņotājs: Ilona Gotharde

LĒMUMS

Ādažos, Ādažu novadā

2025. gada 30. janvārī **Nr.**«DOKREGNUMURS»

**Par grozījumiem** **Ādažu novada pašvaldības domes 2024. gada 29. augusta lēmumā Nr. 345 “Par Siguļu pirmsskolas izglītības iestādes “Piejūra” izglītojamo peldētapmācību”**

Ar Ādažu novada pašvaldības domes 29.08.2024. lēmumu Nr. 345 “Par Siguļu pirmsskolas izglītības iestādes “Piejūra” izglītojamo peldētapmācību” noteikta maksa par baseina nodarbību Siguļu pirmsskolas izglītības iestādes “Piejūra” izglītojamiem Ādažu pirmsskolas izglītības iestādes “Strautiņš” peldbaseinā (turpmāk – Lēmums).

Lēmums ir radījis interpretāciju attiecībā par peldbaseinu maksas atlaižu piemērošanu, un ir nepieciešams precizēt atlaižu piešķiršanas kritērijus.

Pamatojoties uz Pašvaldību likuma 4. panta pirmās daļas 6. punktu, 10. panta otrās daļas 2. punkta d) apakšpunktu, kā arī Izglītības, kultūras, sporta un sociālās komitejas 08.01.2025. atzinumu, Ādažu novada pašvaldības dome

**NOLEMJ:**

1. Izdarīt grozījumus Ādažu novada pašvaldības domes 29.08.2024. lēmumā Nr. 345 “Par Siguļu pirmsskolas izglītības iestādes “Piejūra” izglītojamo peldētapmācību”:
   1. izteikt 2.5. apakšpunktu šādā redakcijā:

“2.5. **informēt vecākus ar e-pasta starpniecību vai portālā** [**www.epakalpojumi.lv**](http://www.epakalpojumi.lv) **par piemērotajām atlaidēm un atbrīvojumiem izglītojamajiem, kā arī par to pārtraukšanu. Minētie lēmumi vecākiem ir pieejami portālā www.epakalpojumi.lv un to publicēšanu portālā nodrošina SPII vadītājs.”**

* 1. izteikt 5. punktu šādā redakcijā:

**“5. SPII vadītājai pieņemt lēmumus par atlaides piemērošanu 1. punktā noteiktajai cenai:**

**5.1. 35 % apmērā ar to kalendāra mēnesi, kurā iestājušies atlaižu saņemšanas priekšnoteikumi un, pamatojoties uz pašvaldībai pieejamiem datiem valsts un pašvaldības datu reģistros, ja ģimenē ir divi bērni, kuru deklarētā dzīvesvieta kopā ar vienu no vecākiem ir vienā adresē Ādažu novada pašvaldības administratīvajā teritorijā, un abi bērni apmeklē peldētapmācības nodarbības;**

**5.2. 50 % apmērā, ja daudzbērnu ģimenē ir trīs un vairāk bērnu, kuru deklarētā dzīvesvieta kopā ar vienu no vecākiem ir vienā adresē Ādažu novada pašvaldības administratīvajā teritorijā, un vismaz viens no viņiem apmeklē peldētapmācības nodarbības (atlaide stājas spēkā ar mēnesi, kurā vecāki iesniedz iesniegumu portāla** [**www.epakalpojumi.lv**](http://www.epakalpojumi.lv) **sadaļā “e-Privilēģijas”. Iesniegums jāiesniedz par katru mācību gadu);**

**5.3. 65 % apmērā, ja daudzbērnu ģimenē ir trīs un vairāk bērnu, kuru deklarētā dzīvesvieta kopā ar vienu no vecākiem ir vienā adresē Ādažu novada pašvaldības administratīvajā teritorijā, un trīs vai vairāk no viņiem apmeklē peldētapmācības nodarbības (atlaide stājas spēkā ar mēnesi, kurā vecāki iesniedz iesniegumu portāla** [**www.epakalpojumi.lv**](http://www.epakalpojumi.lv) **sadaļā “e-Privilēģijas”. Iesniegums jāiesniedz par katru mācību gadu);**

**5.4. atlaides piešķir, kamēr pastāv to piešķiršanas priekšnosacījumi, un tās nesummējas;**

**5.5. no cenas samaksas atbrīvo bāreņus, bērnus ar invaliditāti un izglītojamos, kuru ģimenei piešķirts trūcīgās vai maznodrošinātās personas statuss, ja izglītojamā un viena no vecākiem vai aizbildņa deklarētā dzīvesvieta ir vienā adresē Ādažu novada pašvaldības administratīvajā teritorijā. Atbrīvojums stājās spēkā mēnesī, kurā vecāki iesniedz iesniegumu.”**

2. Lēmums stājas spēkā 2025. gada 1. februārī.

3. Lēmumā noteiktā kārtība nav piemērojama attiecībā uz SPII vadītāja lēmumiem par atlaidēm, kuri pieņemti līdz Lēmuma spēkā stāšanās dienai.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

SPII, GRN - @

Ilona Gotharde, 22032341